stanford-oval/wikipedia huggingface dataset:
Conqueror

Conqueror voi tarkoittaa seuraavia asioita:
Conqueror, brittiläinen panssarivaunu
USS Conqueror, Yhdysvaltain laivaston rannikkomiinanraivaaja
Conqueror-luokka (taistelulaiva), monitoriluokka
Conqueror-luokka (linjalaiva), linjalaivaluokka
HMS Conqueror (1745), 8-tykkinen polttolaiva
HMS Conqueror (1758), 68-tykkinen kolmannen luokan linjalaiva
HMS Conqueror (1773), 74-tykkinen kolmannen luokan linjalaiva
HMS Conqueror (1801), 74-tykkinen kolmannen luokan linjalaiva
HMS Conqueror (1855), potkurilla varustettu Conqueror-luokan 101-tykkinen ensimmäisen luokan linjalaiva
HMS Conqueror, 89-tykkinen linjalaiva
HMS Conqueror (1881), Conqueror-luokan monitori
HMS Conqueror (1911), Orion-luokan taistelulaiva
HMS Conquerorin piti olla Lion-luokan taistelulaiva
HMS Conqueror (S48), Churchill-luokan ydinsukellusvene
Muut

Conqueror Records, yhdysvaltalainen levymerkki
Conqueror (Jesu), Jesun albumi
Conqueror (Gates and Slumber), Gates and Slumberin albumi
Conqueror, videopeli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Conqueror”, voi hakea sivunnimihaulla, laajalla sivunnimihaulla tai tekstihaulla.
Mineralin murhat

Ainakin neljä murhaa jäi selvittämättömäksi Yhdysvalloissa Washingtonin osavaltion Mineralin lähettyvillä vuonna 1985. Tapaus sai laajaa julkisuutta mediassa ja siitä tehtiin jakso Unsolved Mysteries -televisiosarjaan.
Uhrit

Steven Harkins ja Ruth Cooper olivat viikonloppuretkellä. Ohikulkija löysi Harkinsin kaukaiselta leiripaikalta makuupussistaan päähän ammuttuna. Pariskunnan koira, joka oli myös ammuttu, löydettiin viikko myöhmmin ja Cooperin ruumis lokakuun 26–28. Hänen kallonsa löytyi aikaisemmin parin kymmenen metrin päässä hänen ruumiistaan.
Neljä kuukautta myöhemmin katosivat Diana Robertson ja hänen miesystävä Michael Lloyd Riemer ollessaan tarkastamassa metsästysansoja. Heidän 2-vuotias tyttärensä löytyi hyväkuntoisena  Retkeilijä löysi Riemerin kallon 26. maaliskuuta 2011 vanhalta metsätieltä. Robertsonin ruumis löydettiin noin mailin päästä helmikuussa 1986. Häntä oli puukotettu useita kertoja ja hänen kaulansa ympärille oli sidottu sukka.
Miloš Raičković

Miloš Raičković (s. 2. joulukuuta 1993) on montenegrolainen jalkapalloilija, pelipaikaltaan keskikenttäpelaaja. Hän on pituudeltaan 187-senttimetrinen. Hän on pelannut kotimaansa lisäksi vajaat kaksi vuotta Malesiassa ja kesästä 2022 alkaen Etelä-Koreassa, jossa hän edustaa Seongnam FC:tä. Hän on voittanut Montenegron liigamestaruuden Budućnost Podgorican joukkueessa vuosina 2017, 2020 ja 2021.
Raičković pelasi Montenegron nuorisomaajoukkueissa. Hän pelasi Montenegron A-maajoukkueessa ensimmäisen kerran lokakuussa 2020 ystävyysottelussa Latviaa vastaan. Hän on pelannut 25. syyskuuta 2022 mennessä 14 A-maaottelua, joissa hän on ollut avauskokoonpanossa neljä kertaa.
Miloš Josimov

| Henkilötiedot |
| --- | --- | --- | --- |
Koko nimi: Miloš Josimov
Syntymäaika: 27. syyskuuta 1984
Syntymäpaikka: Ruma, Vojvodina, Jugoslavia
Pelipaikka: puolustaja
Pituus: 184 cm
Paino: 80 kg
Seura
Seura: KPV
Pelinumero: 3
Junioriseurat
2002–2003: Radnički Beograd
Seurat
| Vuodet | Seura | O | (M) |
| 2003–2004 | FK Beograd | 15 | (4) |
| 2004–2005 | FK Morava Ćuprija | - | (-) |
| 2005–2006 | FK Radnički Pirot | 25 | (3) |
| 2006–2007 | FK Železničar Beograd | 27 | (3) |
| 2007–2008 | FK Sloven Ruma | 27 | (0) |
| 2008–2009 | FK Donji Srem | 14 | (2) |
| 2010 | FK Novi Sad | 29 | (1) |
| 2011–2013 | FK Donji Srem | 72 | (5) |
| 2013–2014 | ŠK Slovan Bratislava | 17 | (0) |
| 2015 | FK Donji Srem | 13 | (0) |
| 2015–2016 | FK Radnički Sremska Mitrovica | 26 | (7) |
| 2015–2016 | OFK Bačka | 14 | (0) |
| 2017 | KPV | 27 | (5) |
 Seurajoukkueuran tilastot kattavat vain kansalliset sarjat, päivitetty 10. marraskuuta 2017.
Miloš Josimov (s. 27. syyskuuta 1984 Ruma, Vojvodina, Jugoslavia) on serbialainen jalkapalloilija, joka edustaa Ykkösessä pelaavaa Kokkolan Pallo-Veikkoja. Pelipaikaltaan Josimov on puolustaja.
Uransa ensi vuodet 2003-2008 Josimov edusti Jugoslavian alempien sarjojen seuroja FK Beograd, FK Morava Ćuprija, FK Radnički Pirot, FK Železničar Beograd ja Sloven Ruma. Syksystä 2008 alkaen hän edusti FK Donji Sremiä ja oli mukana keväällä 2012 seuran noustessa Serbian pääsarjaan. Keväällä 2013 hän siirtyi Slovakian pääsarjan Slovan Bratislavaan ja oli voittamassa seurassa Slovakian mestaruutta. Seuraavina vuosian Josimov pelasi Serbian pääsarjaa FK Donji Sremin ja OFK Bačkan riveissä.  Keväällä 2017 hän siirtyi Suomeen Ykkösessä pelanneen KPV:n riveihin. Hän teki syksyllä 2017 KPV:n kanssa jatkosopimuksen.
Michael Berryman

| Michael Berryman |
| --- | --- |

Henkilötiedot
Koko nimi:  Michael John Berryman
Syntynyt: 4. syyskuuta 1948 (ikä 76) Los Angeles, Kalifornia, USA
Näyttelijä
Aktiivisena:  1975–
Merkittävät roolit:  Ellis (Yksi lensi yli käenpesän) Pluto (Yön silmät)
Aiheesta muualla
IMDb 
Elonet
Michael John Berryman (s. 4. syyskuuta 1948) on yhdysvaltalainen näyttelijä. Hän on näytellyt elokuvassa Yön silmät (The Hills Have Eyes). Hän on myös näytellyt monissa muissa kauhuelokuvissa ja B-elokuvissa. Syntymästään lähtien hän on sairastanut harvinaista hypohidroottista ektodermaalista dysplasiaa.
Filmografiaa

Yksi lensi yli käenpesän (1975)
Yön silmät (The Hills Have Eyes, 1977)
Deadly Blessing (1981)
My Science Project (1985)
The Hills Have Eyes 2 (1985)
Star Trek 4: The Voyage Home (1986)
The Barbarians (1987)
Solar Crisis (1990)
Double Dragon (1994)
Spy Hard (1996)
The Independent (2000)
The Devil's Rejects (2005)
Brutal (2007)
Necrosis (2009)
Aiheesta muualla

Kuvia tai muita tiedostoja aiheesta Michael Berryman Wikimedia Commonsissa
Michael Berryman Internet Movie Databasessa. (englanniksi)
Daping Qin

Daping Qin (s. 18. kesäkuuta [lähde? ]1957 Peking) on kiinalaissyntyinen, Suomessa asuva säveltäjä.
Qin opiskeli vuosina 1970–1975 Sichuanissa ja 1978–1979 Pekingissä. Vuodesta 1984 lähtien häntä opettivat Sibelius-Akatemiassa Eero Hämeenniemi, Magnus Lindberg, Paavo Heininen ja Annikka Konttori. Qin suoritti diplominsa vuonna 1992.
Qin on säveltänyt muun muassa jousikvarteton (1996), pianokvinteton Samsara (1990) ja orkesterimusiikkia.
Aiheesta muualla

Daping Qin Suomalaisen musiikin tiedotuskeskuksen sivuilla
Mineralin piirikunta (Nevada)

Mineralin piirikunta (engl. Mineral County) on Yhdysvaltojen Nevadan osavaltiossa sijaitseva piirikunta. Sen väkiluku oli 4 505 vuonna 2019. Piirikunnan hallintokeskus on Hawthornen kunta. Piirikunta perustettiin vuonna 1911.
Aiheesta muualla

Kuvia tai muita tiedostoja aiheesta Mineralin piirikunta (Nevada) Wikimedia Commonsissa
Nevadan osavaltio
| --- | --- |
Piirikunnat:   Churchill  Clark  Douglas  Elko  Esmeralda  Eureka  Humboldt  Lander  Lincoln  Lyon  Mineral  Nye  Pershing  Storey  Washoe  White Pine 
Kaupungit:   Boulder City  Caliente  Carlin  Carson City (pääkaupunki ja itsenäinen kaupunki)  Elko  Ely  Fallon  Fernley  Henderson  Las Vegas  Lovelock  Mesquite  North Las Vegas  Reno  Sparks  Wells  West Wendover  Winnemucca  Yerington
Daptomysiini

| --- | --- |

Daptomysiini
Systemaattinen (IUPAC) nimi
(3S)-3-[[(2S)-4-amino-2-[[(2S)-2-(dekanoyyliamino)-3-(1H-indol-3-yyli)propanoyyli]amino]-4-oksobutanoyyli]amino]-4-[[(3S,6S,9R,15S,18R,21S,24S)-3-[2-(2-aminofenyyli)-2-oksoetyyli]-24-(3-aminopropyyli)-15,21-bis(karboksimetyyli)-6-(1-karboksipropan-2-yyli)-9-(hydroksimetyyli)-18,31-dimetyyli-2,5,8,11,14,17,20,23,26,29-dekaokso-1-oksa-4,7,10,13,16,19,22,25,28-nonaa-atsasyklohentriakont-30-yyli]amino]-4-oksobuaanihappo
Tunnisteet
CAS-numero: 103060-53-3
ATC-koodi: J01XX09
PubChem CID: 16129629
DrugBank: DB00080
Kemialliset tiedot
Kaava: C72H101N17O26 
Moolimassa: 1619,709 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Proteiinisitoutuminen: 90-93%
Metabolia:  ?
Puoliintumisaika: 7 vuorokautta
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Intravenoosi
Daptomysiini on suonensisäisesti infusoitava antibiootti, joka tehoaa moniin grampositiivisiin bakteereihin.
Daptomysiini tuotiin markkinoille 2003. Se on puolisynteettinen syklinen lipopeptidi. Se aiheuttaa kalsiumkanavista riippuvaisesti bakteerisolun solukalvon depolarisaation ja estää nukleiinihapposynteesiä.
Daptomysiini tehoaa ainoastaan grampositiivisiin bakteereihin, kuten stafylokokkeihin, streptokokkeihin ja klostrideihin sekä enterokokkeihin. Sen käyttöaiheita ovat lähinnä vaikeat Staphylococcus aureus -infektiot ja se tehoaa myös MRSA-kantoihin.
Daptomysiini annostellaan suonensisäisenä infuusiona. Se eliminoituu munuaisten kautta ja vaikeassa munuaisten vajaatoiminnassa annosväliä on pidennettävä. Daptomysiinillä ei saavuteta riittäviä lääkepitoisuuksia keuhkoissa ja keuhkojen limakalvon surfaktanttimolekyylit inaktivoivat sitä. Daptomysiini ei siis sovellu keuhkoinfektioiden hoitoon.
Daptomysiinin merkittävimmät haittavaikutukset ovat pahoinvointi ja lihaskipu tai lihasvaurio (rabdomyolyysi).
Aiheesta muualla

Kyoto Encyclopedia of Genes and Genomes (KEGG): Daptomycin (englanniksi)
Mikko Reponen

Mikko Reponen (18. kesäkuuta 1892 Revonsaari, Johannes – 22. lokakuuta 1951 Ylihärmä) oli suomalainen Viipurissa ennen sotia asunut kalakauppias, joka tuli tunnetuksi Karjalan profeettana.
Reponen vietti lapsuutensa ja nuoruutensa Viipurissa. Saarnamies hänestä tuli vasta 1932, kun hänen vaimonsa yllättäen kuoli verenmyrkytykseen. Masennuksen valtaan joutunut Reponen sai tällöin oman kertomansa mukaan "väkevän herätyksen". Reponen myi sekä talonsa että Viipurin kauppahallissa sijainneen kalapuotinsa ja lahjoitti rahat kaupungin köyhille.
Reponen tuli julkisuuteen 23. lokakuuta 1936, kun hän Viipurin tuomiokirkossa kesken jumalanpalveluksen ja pastori Bertel Törmävaaran saarnan aikana tuli kirkon käytävälle ja huusi lujalla äänellä: "Viipurin tuho on lähellä, kolmen vuoden kuluttua on tämä temppeli raunioina ja vieraan vallan sotajoukot marssivat kaupungin katuja." Kun poliisi tuli hakemaan häntä pois Reponen huusi vielä: "Nyt viedään Mikkoa, mutta kohta teitä kaikkia. Kirkostakaan ei jää kuin kivijalka." Ennustus toteutuikin, sillä Viipurin tuomiokirkko tuhoutui helmikuussa 1940 pommituksessa, ja Viipuri menetettiin talvisodan rauhassa. Erään tiedon mukaan tätä jumalanpalvelusta oltiin parhaillaan radioimassa, ja Mikon profetia levisi radiolähetyksen välityksellä heti kaikkialle Suomeen.
Jatkosodan aikana Reposta kiellettiin palaamasta Viipuriin, sillä hänen pelättiin lietsovan saarnoillaan levottomuutta väestön keskuudessa. Sodan jälkeen 1940-luvulla Reponen kierteli Suomessa matkasaarnaajana siirtokarjalaisten keskuudessa ja muun muassa ennusti saarnoissaan, että evakot pääsisivät vielä palaamaan Karjalaan. Reponen ennusti 1947 että Kyllä Karjala saadaan vielä takaisin, vaan ei ole hänelle ilmoitettu aikaa. Nyt se saadaan lahjaksi eikä sodalla. Hän uskoi myös, että pääsisi itsekin palaamaan elinaikanaan Viipuriin ja tulisi sinne haudatuksi.
Reponen sairastui loppuvuodesta 1948 keuhkotautiin. Hän kuoli lokakuussa 1951 Härmän keuhkotautiparantolassa, ja hänet on haudattu Ylihärmän hautausmaalle.
Teoksia

Taivaallinen näky. Kuva ja sana, Helsinki 1945
Kirjallisuutta

K. Mikkonen (toim.) : Mikko Reponen. Viipurin profeetta, Suomen kohtalonvuosien apostoli. Kuva ja sana, Helsinki 1967
K. Mikkonen (toim.) : Siunattua sanomaa, Viipurin profeetan Mikko Reposen kirjoitelmia. Evankelis-luterilainen Herätysseura r.y., Suolahti 1968
Daphné-luokka

| Daphné |
| --- | --- |


Tekniset tiedot
Uppouma:  860 t (pinnalla) 1 038 t (sukelluksissa)
Pituus:  57,75 m
Leveys:  6,74 m
Syväys:  5,25 m
Koneteho:  1 600 shp
Nopeus:  12 solmua (pinnalla) 15 solmua (sukelluksissa)
Miehistöä:  50, joista kuusi upseereita
Aseistus
Meritorjunta:  12 x 550 mm torpedoputkea
Daphné-luokka oli Ranskan merivoimien dieselkäyttöisten sukellusveneiden muodostama alusluokka, jonka alukset valmistuivat 1958-1970.
Alukset

| Nimi> Ranskan laivasto | Telakka> Ranskan laivasto | Kölinlasku> Ranskan laivasto | Vesille> Ranskan laivasto | Valmis> Ranskan laivasto | Kohtalo> Ranskan laivasto |
| --- | --- | --- | --- | --- | --- |
| Daphné | Ateliers et Chantiers Dubigeon, Nantes | maaliskuu 1958 | 20. kesäkuuta 1959 | 1. kesäkuuta 1964 | palveluksesta 1989 |
| Diane | Dubigeon | heinäkuu 1958 | 4. lokakuuta 1960 | 20. kesäkuuta 1964 | palveluksesta 1988 |
| Doris | Arsenal de Cherbourg | syyskuu 1958 | 14. toukokuuta 1960 | 26. elokuuta 1964 | palveluksesta 1994 |
| Eurydice | Cherbourg | heinäkuu 1959 | 19. kesäkuuta 1960 | syyskuu 1964 | tuhoutunut onnettomuudessa 4. maaliskuuta 1970 |
| Flore | Cherbourg | syyskuu 1958 | 21. joulukuuta 1960 | 21. toukokuuta 1964 | palveluksesta 1989 |
| Galatée | Cherbourg | syyskuu 1958 | 22. syyskuuta 1961 | 25. heinäkuuta 1964 | palveluksesta 1991 |
| Minerve | Dubigeon | toukokuu 1958 | 31. toukokuuta 1961 | 10. kesäkuuta 1964 | tuhoutunut onnettomuudessa 27. tammikuuta 1968 |
| Junon | Cherbourg | heinäkuu 1961 | 11. toukokuuta 1964 | 25. helmikuuta 1966 | palveluksesta 1968 |
| Vénus | Cherbourg | elokuu 1961 | 24. syyskuuta 1964 | 1. tammikuuta 1966 | palveluksesta 1990 |
| Psyché | Arsenal de Brest | toukokuu 1965 | 28. kesäkuuta 1969 | 7. kesäkuuta 1970 | palveluksesta 1996 |
| Sirène | Brest | toukokuu 1965 | 28. kesäkuuta 1969 | 3. syyskuuta 1970 | palveluksesta 1996 |
Pakistanin laivasto Hangor-luokka
| Hangor | Brest | - | - | 12. tammikuuta 1970 | palveluksesta 2006 |
| Shushuk | CN La Ciotat | - | - | 12. tammikuuta 1970 | palveluksesta 2006 |
| Mangro | CN La Ciotat | - | - | 8. elokuuta 1970 | palveluksesta 2006 |
| Ghazi ex- NRP Cachalote | A. C. Dubigeon | - | - | 25. tammikuuta 1969 | palveluksesta 2006 |
Portugalin laivaston Albacora-luokka
Etelä-Afrikan laivasto Maria van Riebeeck -luokka
| Maria van Riebeeck | Dubigeon | 14. maaliskuuta 1968 | 18. maaliskuuta 1969 | 22. kesäkuuta 1970 | palveluksesta 2003 |
| Emily Hobhouse | Dubigeon | 18. marraskuuta 1968 | 24. lokakuuta 1969 | 25. tammikuuta 1970 | palveluksesta 2003 |
| Johanna van der Merwe | Dubigeon | 24. huhtikuuta 1969 | 21. heinäkuuta 1970 | 21. heinäkuuta 1971 | palveluksesta 2003 |
Espanjan laivasto
| Delfín | Cartagena | 13. elokuuta 1968 | 25. maaliskuuta 1972 | 3. toukokuuta 1973 | palveluksesta 2003 |
| Tonina | Cartagena | 2. maaliskuuta 1970 | 3. lokakuuta 1972 | 10. heinäkuuta 1973 | palveluksesta 2005 |
| Marsopa | Cartagena | 19. maaliskuuta 1971 | 15. maaliskuuta 1974 | 12. huhtikuuta 1975 | palveluksesta 2006 |
| Narval | Cartagena | 24. huhtikuuta 1972 | 14. joulukuuta 1974 | 22. marraskuuta 1975 | palveluksesta 2003 |
Conqueror (videopeli)

| Conqueror |
| --- | --- |
Kehittäjä:  Jonathan Griffiths, David Braben, Chris Sawyer
Julkaisija:  Superior Software, Rainbow Arts
Julkaistu:  1988
Lajityyppi:  räiskintäpeli, strategiapeli
Pelimuoto:  yksinpeli
Alusta:  Acorn Archimedes, Amiga, Atari ST, DOS
Lisää peliartikkeleitaVideopelien teemasivulla
Conqueror on David Brabenin kehittämä ammuntapeli, jossa ohjataan panssarivaunua. Pelissä on myös strategiapelin elementtejä.
Peli käyttää Zarch -pelin maastotekniikkaa.
Vastaanotto

Amiga Format -lehti antoi pelille arvosanan 93 % arvostelussaan.
CU Amiga -lehti antoi pelille arvosanan 91 % arvostelussaan.
Mikrobitin Niko Nirvi antoi pelin Atari ST -versiolle 90 pistettä sadasta.
Aiheesta muualla

Conqueror MobyGamesissa (englanniksi)
Conqueror Hall of Light -sivustolla (englanniksi)
Michael Cole

Michael Cole (2010).
Sean Michael Coulthard (s. 8. joulukuuta 1968), tunnettu paremmin nimellä Michael Cole, on amerikkalaisen showpainin selostaja. Hän on selostanut WWE:n kaikissa brändeissä (Raw, SmackDown ja NXT).. Hän loi uraa ennen showpainin alalle siirtymistä uutistoimittajana.
Heel turn

Michael Cole muuttui vihatuksi estäessään Jerry Lawleria saamasta WWE Championship-kultavyötä TLC matsissa The Miziä vastaan. Tämän seurauksena The Miz voitti ottelun ja säilytti kultavyönsä. Näin Michael Colelle ja Jerry Lawlerille syntyi lyhyehkö vihanpito ja Michael Colesta tuli vihattu.
Miloš Milović

| Henkilötiedot |
| --- | --- | --- | --- |
Syntymäaika: 22. joulukuuta 1995 (ikä 28)
Syntymäpaikka: Budva, Jugoslavia
Pelipaikka: oikea laitapuolustaja
Pituus: 185 cm
Junioriseurat
0000–2012: Mogren Budva
Seurat
| Vuodet | Seura | O | (M) |
| 2012–2014 | Mogren Budva | 14 | (0) |
| 2014 | Honka | 7 | (0) |
| Yhteensä | Yhteensä | 21 | (0) |
Maajoukkue
| 2011 | Montenegro U17 | 2 | (0) |
| 2013–2014 | Montenegro U19 | 12 | (0) |
 Seurajoukkueuran tilastot kattavat vain kansalliset sarjat, päivitetty 6. huhtikuuta 2015.
Miloš Milović (s. 22. joulukuuta 1995 Budva, Jugoslavia) on montenegrolainen jalkapalloilija. Hän on pelipaikaltaan oikea laitapuolustaja, mutta kykenee myös pelaamaan keskellä.
Milović siirtyi Honkaan elokuussa 2014 Montenegron pääsarjassa pelaavasta FK Mogren Budvasta. Hän debytoi Veikkausliigassa 13. elokuuta, kun Honka hävisi Turun Palloseuralle 1–2. Milović on pelannut myös Montenegron poikamaajoukkueissa yhteensä 14 ottelua.
Chitral (kaupunki)

| Chitral |
| --- | --- |

 Chitral
 Koordinaatit: 35°50′46″N, 71°47′9″E 
Valtio:   Pakistan
Provinssi:  Khyber Pakhtunkhwa
Piirikunta:  Chitral
Väkiluku (2017):  49 794
Infobox OKVirheellinen NIMI-arvo: 
Chitral on kaupunki Pakistanin Khyber Pakhtunkhwan provinssin pohjoisosassa. Aikanaan se oli itsenäisen Chitralin ruhtinaskunnan pääkaupunki. Sen asukasluku oli vuoden 2017 väestönlaskennassa 49 794.
Maantiede

Chitral sijaitsee Pakistanin Khyber Pakhtunkhwan provinssin pohjoisosassa Chitralin piirikunnassa. Kaupungi on Kunar- eli Chitraljoen varrella noin 3 kilometriä leveässä laaksossa. Korkeus merenpinnasta on noin 1 490 metriä. Lähialueella sijaitsee metsiä, ja muita laaksoja, sekä korkeita vuorenhuippuja. Tirich Mir kohoaa 7 690 metrin korkeuteen.
Historia

Chitralin varhaisesta historiasta tiedetään hyvin vähän. Sen historiallinen nimi oli Chitrar tai Kaškar. Paikalliset käyttävät edelleen muotoa Chitrar. Alue on mahdollisesti kuulunut Kiinaan ensimmäisellä vuosisadalla eaa. Kiinalaisissa lähteissä paiakasta käytetään nimeä Chitar, joka viittaa vihreään puutarhaan. Babur mainitsee samaa tarkoittavan nimen Chat teoksesssaan Baborname, ilmeisesti viitaten kaupungin ympäristön puutarhoihin. Myöhemmin 900-luvulla jaa. alue oli arkeologisten löytöjen perusteella Kabulin halltisijan alainen ja paikalliset olivat buddhalaisia. Islam alkoi levitä 1000-luvulla.
Baburin pojanpojaksi kansanperinteessä väitetty Baba Ajjub perusti Chitralin ruhtinaskunnan myöhemmän hallitsevan dynastian, joka nousi alueen valtaistuimelle 1500-luvulla. Hallitsijat käyttivät arvonimeä mehtar. Chitral kävi lukuisia sotia muita alueen valtioita vastaan. Hallitsevaa dynastiaa vaivasivat myös sisäiset kiistat. Lopulkta britit sekaantuivat alueen asioihin ja asettivat Chitraliin varuskunnan. Varuskunta ja chitralilaiset voittivat Jandolin hallitsija Umra Khanin kaupunkia 3. maaliskuuta – 19. huhtikuuta 1895 piirittäneet joukot. 1900-luvun alkupuolella mehtar Shudža al-Mulk nykyaikaisti Chitralia tuoden esimerkiksi sähköverkon ja autot alueelle. Hän rakennutti myös kaupungin Perjantaismoskeijan eli Jami Masjidin.
Chitral liittyi Pakistaniin Intian jaon yhteydessä. Chitral, Dir ja Swat liitettiin hallinnollisesti suoraan osaksi Länsi-Pakistania heinäkuussa 1969, mikä päätti ruhtinaskunnan tarinan.
Väestö

Chitralin asukasluku oli Pakistanin vuoden 2017 väestönlaskennan mukaan 49 794. Vuonna 1998 vastaava lukema oli 29 900. Yleisin paikallinen kieli on khowari. Kaupungissa on merkittävä ismaililainen väestönosa.
Kulttuuri

Chitralilaiset ovat olleet tunnettuja hyvinä ratsastajina. Poolo on suosittu urheilulaji.
Kunarjoki Chitralissa.
Chitralin linnoitus vuonna 1895.
Shudža al-Mulkin rakennuttama Perjantaimoskeija eli Jami Masjid.
Paikallinen poolokenttä.
Matriarkaatti

Matriarkaatti eli äidinvalta on järjestelmä, jossa sukua tai yhteisöä johtaa matriarkka eli vanha äiti.
1800-luvulla syntyi Charles Darwinin evoluutioteorian innoittamana kulttuurievoluution teoria, jossa esitettiin, että ihmisten yhteiskuntarakenteet kehittyivät vaiheittain niin, että eläimellistä sukupuolista promiskuiteettia seurasi ensin matriarkaatti, jota seurasi patriarkaatti. Nykytutkijoiden mukaan matriarkaalisia yhteiskuntia ei tällaisessa evolutiivisessa mielessä ole koskaan ollut.
Matriarkaalisen esihistorian myytin mukaan ihmisyhteisöt olivat alun perin matriarkaalisia, kunnes joskus vuonna 3000 eaa. valta siirtyi miesten hallitsemalle patriarkaatille. Myytti on tunnettu jo antiikin Kreikan ajoista. Suosituksi se nousi 1900-luvun lopun feministisessä liikkeessä.
Nykyisessä feministisessä ajattelussa matriarkaatilla voidaan tarkoittaa myös yhteisöä, jossa äidit ja muut yhteisön vanhemmat naiset ovat kulttuurisesti merkittäviä mutta eivät virallisesti hallitse toisia yhteisön jäseniä.
Joitain nykyajan matriarkaalisia etnisiä ryhmiä tai yhteisöjä ovat Kiinan mosuot, Indonesian minangkabaut, Costa Rican bribrit, Kenian Umojan kylä ja Alabaman Alapinen kylä.
Eläinmaailmassa matriarkaalisia yhteisöjä on esimerkiksi norsuilla ja bonoboilla.
Cristian Benavente

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Cristian Benavente Bristol
Syntymäaika: 19. toukokuuta 1994 (ikä 30)
Syntymäpaikka: Alcalá de Henares, Madrid, Espanja
Pelipaikka: keskikenttäpelaaja
Pituus: 172 senttimetriä
Seura
Seura: Royal Charleroi
Junioriseurat
1999–2000: Vallecana
2000–2002: Santa Eugenia
2002–2013: Real Madrid
Seurat
| Vuodet | Seura | O | (M) |
| 2013–2015 | Real Madrid Castilla | 33 | (3) |
| 2015 | Milton Keynes Dons | 2 | (0) |
| 2016– | Royal Charleroi | 11 | (2) |
Maajoukkue
| 2013– | Peru | 9 | (1) |
 Seurajoukkueuran tilastot kattavat vain kansalliset sarjat, päivitetty 27. huhtikuuta 2016.  Maajoukkueuran tilastot päivitetty 24. heinäkuuta 2015.
Cristian Benavente Bristol (s. 19. toukokuuta 1994 Alcalá de Henares, Madrid, Espanja) on perulainen jalkapalloilija, joka pelaa Jupiler Pro Leaguen Royal Charleroissa.
Benaventen isä on espanjalainen ja äiti perulainen. Isä Agustín Benavente pelasi futsalia alasarjoissa ja äiti Magali Bristol lentopalloa maajoukkueessa. Espanjan pääkaupungin Madridin kupeessa syntynyt Benavente edusti Real Madridia kahdeksanvuotiaasta alkaen. Kaudella 2013–2014 hän nousi seuran reservijoukkueeseen Castillaan, jonka kanssa hän pelasi Espanjan toiseksi ja kolmanneksi korkeimmilla sarjatasoilla. Heinäkuussa 2015 Benavente siirtyi englantilaiseen Milton Keynes Donsiin, jonka kanssa hän teki kaksivuotisen sopimuksen. Tammikuussa 2016 hän siirtyi Royal Charleroiin.
Benavente on pelannut äitinsä kotimaan Perun maajoukkueissa. Perun miesten maajoukkueessa hän debytoi 17. huhtikuuta 2013 ystävyysottelussa Meksikoa vastaan. Hän pelasi kahdessa ottelussa vuoden 2014 MM-kilpailuiden karsinnoissa.
Chullpa

Chullpa lähellä Titicacajärveä.
Chullpa on aimara-intiaanien Perun ja Bolivian Andien ylätasangolle altiplanolle rakentama kivinen tornihauta heimon ylhäisiä kuten päälliköitä varten. Chullpat saattoivat olla jopa 12 metriä korkeita.
Pohjoiset chullpat ovat tyypillisesti kivisiä ja pyöreitä, eteläiset neliömäisiä ja tehty auringossa kuivatuista savitiilistä. Moniin chullpiin oli kaiverrettu liskoja, jotka olivat elämän symboli, koska ne pystyvät kasvattamaan uuden hännän katkaistun tilalle. Myös inkat saattoivat käyttää chullpoja hautauksiin valloitettuaan aimara-alueen.
Aiheesta muualla

Kuvia tai muita tiedostoja aiheesta Chullpa Wikimedia Commonsissa
Metsäopetus

Metsäopetuslogo
Metsäopetus on metsäalaan liittyvää koulutusta. Suomessa metsäalan koulutusta tarjotaan ammattikouluissa, ammattikorkeakouluissa ja yliopistossa.